**Nafissatou Thiam** (sündinud 19. augustil 1994 Brüsselis) on Belgia seitsmevõistleja.

Thiam alustas kergejõustikutreeninguid seitsmeaastaselt. Esimest korda tuli ta seitsmevõistluses oma vanuseklassi Belgia meistriks 2009. aastal. 2013. aastal ületas ta Gentis toimunud võistlustel Carolina Klüftile kuulunud viievõistluse juunioride maailmarekordi, kuid antidopingu reeglitele mittevastava dopingukontrolli tõttu seda tulemust rekordina ei arvestatud. 2013. aasta juunioride Euroopa meistrivõistlustel Rietis võitis ta seitsmevõistluses kulla juunioride Belgia rekordiga 6298 punkti. 

2014. aasta Euroopa meistrivõistlustel Zürichis võitis ta Antoinette Nana Djimou ja Nadine Broerseni järel pronksmedali tulemusega 6423 punkti.

2015. aasta Euroopa sisemeistrivõistlustel Prahas püstitas ta viievõistluses isikliku rekordi 4696 punkti ja oli Katarina Johnson-Thompsoni järel teine. U23 vanuseklassi Euroopa meistrivõistlustel osales ta kõrgushüppes ning võitis itaallanna Alessia Trosti järel hõbemedali. Maailmameistrivõistlustel Pekingis sai ta 11. koha.

2016. aasta suveolümpiamängudel Rio de Janeiros võitis ta 6810 punktiga Jessica Ennis-Hilli ja Brianne Theisen Eatoni ees kuldmedali, saades kõigi aegade noorimaks seitsmevõistluse olümpiaõitjaks.

2017. aasta Euroopa sisemeistrivõistlustel Belgradis võitis ta viievõistluse Ivona Dadici ja Györgyi Zsivoczky-Farkase ees. Mai viimasel nädalavahetusel toimunud Götzise seitsmevõistluses püstitas Thiam Belgia rekordi 7013 punkti, millega tõusis kõigi aegade edetabelis Jackie Joyner-Kersee ja Klüfti järel kolmandaks. Maailmameistrivõistlustel Londonis tuli ta Carolin Schäferi ja Anouk Vetteri ees maailmameistriks 6784 punktiga.

2018. aasta Euroopa meistrivõistlustel Berliinis tuli Thiam Katarina Johnson-Thompsoni ja Schäferi ees 6816 punktiga Euroopa meistriks.

2019. aasta maailmameistrivõistlustel Dohas segas Thiami võistlust küünarnukivigastus ning ta oli 6677 punktiga Johnson-Thompsoni järel teine.

2021. aasta Euroopa sisemeistrivõistlustel Torunis võitis ta viievõistluse Belgia rekordiga 4904 punkti. Tokyo olümpiamängude avatseremoonial oli Thiam üks kahest Belgia koondise lipukandjast. Seitsmevõistluses tuli ta 6791 punktiga teist korda olümpiavõitjaks.

2022. aasta maailmameistrivõistlustel Eugene'is tuli Thiam 6947 punktiga teist korda maailmameistriks, edestades Anouk Vetterit ja Anna Halli. Euroopa meistrivõistlustel Münchenis tuli ta 6628 punktiga Adrianna Sułeki ja Annik Kälini ees Euroopa meistriks.

2023. aasta Euroopa sisemeistrivõistlustel Istanbulis võitis ta viievõistluse maailmarekordiga **5055** punkti, alistades 2012. aastast Natalja Dobrõnskale kuulunud varasema rekordi 42 punktiga. 

Thiam on valitud kaheksal korral Belgia parimaks naiskergejõustiklaseks (2013, 2014, 2015, 2016, 2017, 2018, 2019, 2021), kolmel korral Belgia aasta naissportlaseks (2014, 2016, 2017) ja 2017. aastal maailma parimaks naiskergejõustiklaseks .

Talle kuulub 2019. aastal Talence'is hüpatud 2.02-ga seitsmevõistlejate maailmarekord kõrgushüppes.

Isiklikku
---------

Nafissatou Thiami ema Danièle Denist on endine mitmevõistleja, isa Bamba on Senegali päritolu kunstnik.

Thiam on õppinud Liège'i Ülikoolis geograafiat.

Ta on UNICEFi hea tahte saadik.

Isiklikud rekordid
------------------

Seisuga 22. august 2022

### Mitmevõistlus

* Seitsmevõistlus – 7013 punkti, 28. mai 2017, Götzis NR
* Viievõistlus – 5055 punkti, 3. märts 2023, Istanbul **MR**

### Üksikalad

Väljas

| Ala | Tulemus | Aeg | Koht |
| --- | --- | --- | --- |
| 100 m tõkkejooks | **13,21** | 17. juuli 2022 | Ameerika Ühendriigid Eugene |
| Kõrgushüpe | **2.02** | 22. juuni 2019 | Prantsusmaa Talence |
| Kuulitõuge | **15.41** | 22. juuni 2019 | Prantsusmaa Talence |
| 200 m jooks | **24,37** | 18. mai 2019 | Belgia Gaurain-Ramecroix |
| Kaugushüpe | **6.86** NR | 18. august 2019 | Suurbritannia Birmingham |
| Odavise | **59.32** NR | 28. mai 2017 | Austria Götzis |
| 800 m jooks | **2.13,00** | 18. juuli 2022 | Ameerika Ühendriigid Eugene |

Sees

| Ala | Tulemus | Aeg | Koht |
| --- | --- | --- | --- |
| 60 m tõkkejooks | **8,23** | 3. märts 2017 | Serbia Belgrad |
| Kõrgushüpe | **1.96** | 3. märts 2017 | Serbia Belgrad |
| Kuulitõuge | **15.54** | 3. märts 2023 | Türgi Istanbul |
| Kaugushüpe | **6.79** NR | 1. märts 2020 | Prantsusmaa Liévin |
| 800 m jooks | **2.13,60** | 3. märts 2023 | Türgi Istanbul |

Viited
------

1. ↑
2. ↑
3. ↑
4. ↑
5. ↑
6. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Nafissatou Thiam** |

* Ametlik koduleht
* Nafissatou Thiam Rahvusvahelise Kergejõustikuliidu kodulehel (inglise) Muuda Vikiandmetes

| * v
* r
Naiste seitsmevõistluse maailmameistrid |
| --- |
| 

* 1983: Ramona Neubert
* 1987: Jackie Joyner-Kersee
* 1991: Sabine Braun
* 1993: Jackie Joyner-Kersee
* 1995: Ghada Shouaa
* 1997: Sabine Braun
* 1999: Eunice Barber
* 2001: Jelena Prohhorova
* 2003: Carolina Klüft
* 2005: Carolina Klüft
* 2007: Carolina Klüft
* 2009: Jessica Ennis
* 2011: Jessica Ennis
* 2013: Ganna Melnõtšenko
* 2015: Jessica Ennis-Hill
* 2017: Nafissatou Thiam
* 2019: Katarina Johnson-Thompson
* 2022: Nafissatou Thiam
* 2023: Katarina Johnson-Thompson

 |